
సత్యరాజ్పై కత్తులు నూరుతున్న కన్నడ సంఘాలు విడుదలను అడ్డుకోవద్దని రాజన్న అభ్యర్థన సత్యరాజ్పై కత్తులు నూరుతున్న కన్నడ సంఘాలు విడుదలను అడ్డుకోవద్దని రాజన్న అభ్యర్థన దేశవ్యాప్తంగా ప్రేక్షకులందరూ ఎప్పుడెప్పుడా అని ఎదురు చూస్తున్న ‘బాహుబలి: ద కన్క్లూజన్’ ఏప్రిల్ 28న విడుదలవుతోంది. కానీ ఆ రోజు కర్ణాటకలో రిలీజ్ మాత్రం ప్రశ్నార్థకంగా మారింది. కారణం ఆ రోజు ‘బెంగళూరు బంద్’ జరగనుండటం. అదీ ‘బాహుబలి 2’ విడుదలకు వ్యతిరేకంగా కావడం గమనార్హం. ఆ చిత్రంలో కట్టప్పగా కీలక పాత్ర పోషించిన సత్యరాజ్. బెంగళూరు వచ్చి బేషరతుగా కన్నడిగులకు క్షమాపణ చెప్పేంతవరకూ ఆ చిత్రాన్ని కర్ణాటకలో విడుదలకు ఆమోదించమని ‘కన్నడ ఒకూట’ సంస్థ అధ్యక్షుడు వటల్ నాగరాజ్ తేల్చి చెప్పారు. ‘‘మేం ‘బాహుబలి 2’ చిత్రానికి గానీ, రాజమౌళికి గానీ వ్యతిరేకం కాదు. బేషరతుగా సత్యరాజ్ క్షమాపణలు చెప్పేంత వరకూ మా ఆందోళన కొనసాగుతుంది’’ అని నాగరాజ్ చెప్పారు. సత్యరాజ్ చేసిన తప్పేమిటంటే కావేరీ జలాల వివాదానికి సంబంధించి తొమ్మిదేళ్ల క్రితం తమిళులకు మద్దతు పలుకుతూ కన్నడిగులకు వ్యతిరేకంగా వ్యాఖ్యానించడం! రెండేళ్ల క్రితం విడుదలైన ‘బాహుబలి: ద బిగినింగ్’కు కానీ, ఈ తొమ్మిదేళ్లలో సత్యరాజ్ నటించిన తమిళ చిత్రాలకు కానీ అడ్డు చెప్పని కన్నడ సంఘాలు, ఇప్పుడే ఎందుకు ఆందోళన చేస్తున్నాయనేది అర్థం కాని విషయం. ‘బాహుబలి 2’ నిర్మాతలకు సంబంధించినంత వరకూ బెంగళూరు మల్టీప్లెక్స్లు, కర్ణాటక - ఆంధ్రప్రదేశ్ సరిహద్దు ప్రాంతాలు చాలా కీలకమైన మార్కెట్లు. కర్ణాటకలో ఇప్పటి వరకూ అత్యధిక వసూళ్లు సాధించిన పర భాషా (తెలుగు, తమిళం, మలయాళం, హిందీ, ఇంగ్లీష్ భాషలకు సంబంధించి) చిత్రం ‘బాహుబలి 1’ కావడం ప్రస్తావనార్హం. ఒక్క కర్ణాటక నుంచే ఆ సినిమాకు రూ. 35 కోట్ల డిస్ట్రిబ్యూటర్ షేర్ వచ్చిందని వినికిడి. ఇప్పుడు తెలుగు, తమిళ, హిందీ భాషలు మూడింటిలోనూ ‘బాహుబలి 2’ విడుదల కానున్న రాష్ట్రం కర్ణాటకే. ఈ నేపథ్యంలో కర్ణాటక ఫిల్మ్ ట్రేడ్లో ‘బాహుబలి 2’ హాటెస్ట్ ఫిల్మ్గా మారింది. దాని ప్రదర్శన హక్కులు చేజిక్కించుకొనేందుకు అనేకమంది డిస్ట్రిబ్యూటర్లు ప్రయత్నించారు. అయితే నిర్మాతలు ఎవరికీ ఆ హక్కులు ఇవ్వకుండా ఎన్.ఎం. ఎంటర్టైన్మెంట్ ద్వారా సొంతంగా విడుదల చేస్తున్నారు. ఇది అక్కడి బయ్యర్లకు ఆగ్రహాన్ని తెప్పించిందనీ, అందుకే తొమ్మిదేళ్ల క్రితం నాటి వ్యవహారాన్ని ఇప్పుడు తిరగతోడుతున్నారనీ విశ్లేషకులు అభిప్రాయపడుతున్నారు.ఈ సమస్యను పరిష్కరించుకొని, కర్ణాటకలో చిత్రాన్ని యథావిధిగా విడుదల చేయించడానికి రాజమౌళి, నిర్మాతలు ప్రయత్నిస్తున్నారు. అందులో భాగంగా సీనియర్ నటుడు, రాజకీయ నాయకుడు అంబరీశ్, కర్ణాటక ఫిల్మ్చాంబర్ అధ్యక్షుడు గోవింద్ను కలిసి, వారి మధ్యవర్తిత్వాన్ని అర్థించినట్లు వినిపిస్తోంది. దీనిపై కర్ణాటక రక్షణ వేదిక (కె.ఆర్.వి.) అధ్యక్షుడు ప్రవీణ్శెట్టి స్పందిస్తూ ‘‘ఆ సినిమా దర్శకులు ఎందుకని కర్ణాటక ఫిల్మ్చాంబర్నూ, సీనియర్ నటుల్నీ అర్థిస్తున్నారు? కావేరీ సమస్య సందర్భంగా సత్యరాజ్ మమ్మల్ని కుక్కలతో పోల్చారు. ఆయన మాకు బహిరంగంగా క్షమాపణ చెబితేనే, కర్ణాటకలో సినిమా విడుదలకు అనుమతిస్తాం’’ అని స్పష్టం చేశారు. కొద్ది రోజుల క్రితం ఒక సోషల్ మీడియా సైట్లో ఉంచిన వీడియో చూసేంతవరకూ సత్యరాజ్ చేసిన వ్యాఖ్యల గురించి తమ బృందానికి ఏ మాత్రం తెలీదని రాజమౌళి చెప్పారు. ‘‘మీలో కొంతమందికి ఆ వ్యాఖ్యలు బాధని కలిగించి ఉంటాయి. కానీ వాటితో మాకు ఎలాంటి సంబంధమూ లేదు. అవి తొమ్మిదేళ్ల క్రితం ఆయన చేసిన వ్యక్తిగత వ్యాఖ్యలు. ‘బాహుబలి 1’ను మీరు ఆదరించారు, అభినందించారు. అదేవిధంగా ‘బాహుబలి 2’ను కూడా ఆదరించాల్సిందిగా కోరుకుంటున్నా. సత్యరాజ్ ఈ చిత్రానికి దర్శకుడు కాదు, నిర్మాతా కాదు. సినిమాలో నటించిన అనేకమంది నటుల్లో ఆయన ఒకరు మాత్రమే. సినిమా విడుదలను అడ్డుకుంటే.. అది ఆయనకేమీ అంతగా నష్టం కలిగించదు. ఆయన చేసిన వ్యాఖ్యలపై ఆగ్రహాన్ని ప్రదర్శించడానికి ఇది సరైన పద్ధతి కాదు’’ అని తన ట్విట్టర్ ఖాతా ద్వారా రాజమౌళి తెలిపారు. శుక్రవారం నాడు సత్యరాజ్ వీడియో ద్వారా కన్నడిగులకు క్షమాపణ చెప్పారు. కానీ ఈ వార్త రాసే సమయానికి కన్నడ సంఘాలేవీ దీనిపై స్పందించలేదు. ఈ వేడి వాతావరణంలో కర్ణాటకలో ‘బాహుబలి 2’ రిలీజ్పై ఉత్కంఠ నెలకొంది.

satyarajpai kattulu noorutunna kannada sanghaalu vidudalanu addukovaddani rajanna abhyarthana satyarajpai kattulu noorutunna kannada sanghaalu vidudalanu addukovaddani rajanna abhyarthana desavyaaptamgaa prekshakulandaru eppudeppuda ani eduru chustunna ‘bahubali: da kanklujan’ epril 28na vidudalavutondi. cony aa roju karnaatakalo rillees maatram prasnaarthakamgaa maarindi. kaaranam aa roju ‘bengaluru band’ jaraganundatam. adhee ‘bahubali 2’ vidudalaku vyatirekamgaa kaavadam gamanarham. aa chitramlo kattappagaa keelaka paatra pooshinchina satyaraj. bengaluru vachi besharatugaa kannadigulaku kshamaapana cheppentavarakuu aa chitraanni karnaatakalo vidudalaku aamodinchamani ‘kannada okoota’ samstha adhyakshudu vatal nagaraj telchi cheppaaru. ‘‘mem ‘bahubali 2’ chitraaniki gaanee, rajamouliki gaanee vyatirekam kaadu. besharatugaa satyaraj kshamaapanalu cheppenta varakuu maa aandolana konasaagutundi’’ ani nagaraj cheppaaru. satyaraj chesina tappemitante kaaveri jalaala vivaadaaniki sambandhinchi tommidella kritam tamilulaku maddatu palukutuu kannadigulaku vyatirekamgaa vyaakhyaaninchadam! rendella kritam vidudalaina ‘bahubali: da bigining’ku cony, ee tommidellalo satyaraj natinchina tamila chitraalaku cony addu cheppani kannada sanghaalu, ippude enduku aandolana chestunnayanedi artham kaani vishayam. ‘bahubali 2’ nirmaatalaku sambandhinchinanta varakuu bengaluru multiplexlu, karnaataka - andhrapradesh sarihaddu praantaalu chala keelakamaina marketlu. karnaatakalo ippati varakuu atyadhika vasoollu saadhinchina para bhasha (telugu, tamilam, malayalam, hindi, ingleesh bhashalaku sambandhinchi) chitram ‘bahubali 1’ kaavadam prastaavanaarham. okka karnaataka nunche aa sinimaaku roo. 35 kotla distributer share vachindani vinikidi. ippudu telugu, tamila, hindi bhashalu moodintiloonuu ‘bahubali 2’ vidudala kaanunna rashtram karnatake. ee nepathyamlo karnaataka fillm tradelo ‘bahubali 2’ hatest filmga maarindi. daani pradarsana hakkulu chejikkinchukonenduka anekamandi distributerlu prayatninchaaru. ayithe nirmaatalu evariki aa hakkulu ivvakunda en.em. entertinement dwara sontamgaa vidudala chestunnaru. idhi akkadi bayyarlaku aagrahaanni teppinchindanii, anduke tommidella kritam naati vyavahaaraanni ippudu tiragatodutunnarani vislaeshakulu abhipraayapadutunnaaru.ee samasyanu parishkarinchukoni, karnaatakalo chitraanni yathaavidhigaa vidudala cheyinchadaaniki rajamouli, nirmaatalu prayatnistunnaaru. andulo bhagamga seanier natudu, rajakeeya nayakudu ambarish, karnaataka filmchamber adhyakshudu govindnu kalisi, vaari madhyavartitvaanni ardhinchinatlu vinipistondi. deenipai karnaataka rakshana vedika (ke.ar.vi.) adhyakshudu praveensetti spandistuu ‘‘aa sinima darsakulu endukani karnaataka filmchambernu, seanier natulnee ardhistunnaaru? kaaveri samasya sandarbhamgaa satyaraj mammalni kukkalatho polchaaru. aayana maaku bahirangamgaa kshamaapana chebithene, karnaatakalo sinima vidudalaku anumatistam’’ ani spashtam chesaru. koddi rojula kritam oka soshal media saitlo unchina veedio chusentavarakuu satyaraj chesina vyaakhyala gurinchi tama brundaaniki e maatram teleedani rajamouli cheppaaru. ‘‘meelo kontamandiki aa vyaakhyalu badhani kaliginchi untaayi. cony vaatitho maaku elanti sambandhamuu ledu. avi tommidella kritam aayana chesina vyaktigata vyaakhyalu. ‘bahubali 1’nu meeru aadarinchaaru, abhinandinchaaru. adevidhamgaa ‘bahubali 2’nu kuudaa aadarinchaalsindigaa korukuntunna. satyaraj ee chitraaniki darsakudu kaadu, nirmata kaadu. cinemalo natinchina anekamandi natullo aayana okaru matrame. sinima vidudalanu addukunte.. adhi aayanakemi antagaa nashtam kaliginchadu. aayana chesina vyaakhyalapai aagrahaanni pradarsinchadaaniki idhi saraina paddhati kaadu’’ ani tana twitter khata dwara rajamouli telipaaru. sukravaaram naadu satyaraj veedio dwara kannadigulaku kshamaapana cheppaaru. cony ee vaarta rase samayaniki kannada sanghalevi deenipai spandinchaledu. ee vedi vaataavaranamlo karnaatakalo ‘bahubali 2’ releespy utkanta nelakondi.